作者：无名氏
词牌/韵律：沁园春

paragraphs: 我善观梅，识梅妙处，舍我其谁。
待裁冰翦雪，已无足道，凝酥弄粉，愈不为奇。
枉费心神，巡檐索笑，点检南枝并北枝。
梅应道，似这般题品，未是相知。
分明有个端倪。
遮莫把人间凡眼窥。
那精神全在，半含蕊处，风流全在，未有香时。
万木丛边，两三点白，此是生生化化机。
花开也，又怎生消得，个样词儿。